CELEX: 32021R1961
Language: da
Date: 2021-08-05 00:00:00
Title: Kommissionens delegerede forordning (EU) 2021/1961 af 5. august 2021 om ændring af bilag I til Europa-Parlamentets og Rådets forordning (EU) 2019/631 for at tage højde for udviklingen i massen af nye personbiler, der blev registreret i 2017, 2018 og 2019 (EØS-relevant tekst)

12.11.2021   
               
               
                  DA
               
               
                  Den Europæiske Unions Tidende
               
               
                  L 400/14
               
            
         KOMMISSIONENS DELEGEREDE FORORDNING (EU) 2021/1961
         af 5. august 2021
         om ændring af bilag I til Europa-Parlamentets og Rådets forordning (EU) 2019/631 for at tage højde for udviklingen i massen af nye personbiler, der blev registreret i 2017, 2018 og 2019
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/631 af 17. april 2019 om fastsættelse af præstationsnormer for nye personbilers og nye lette erhvervskøretøjers CO2-emissioner og om ophævelse af forordning (EF) nr. 443/2009 og (EU) nr. 510/2011 (1), særlig artikel 14, stk. 2, og
         ud fra følgende betragtninger:
         
                     (1)
                  
                  
                     Værdien M0 for årene 2022, 2023 og 2024, jf. artikel 14, stk. 1, litra a), bør fastsættes på grundlag af den gennemsnitlige masse i køreklar stand for alle nye personbiler, der blev registreret i Unionen i 2017, 2018 og 2019.
                  
               
                     (2)
                  
                  
                     På grundlag af de værdier, der er angivet i Kommissionens gennemførelsesafgørelse (EU) 2019/582 (2), (EU) 2020/1035 (3) og (EU) 2021/973 (4), som vægtes efter antallet af nye registreringer i hvert af disse år, var den gennemsnitlige masse i køreklar stand for nye personbiler, der blev registreret i kalenderårene 2017, 2018 og 2019, 1 398,50 kg.
                  
               
                     (3)
                  
                  
                     De specifikke emissionsmål for fabrikanter af nye personbiler bør derfor for kalenderårene 2022, 2023 og 2024 beregnes i overensstemmelse med formlen i del A, punkt 4, i bilag I til forordning (EU) 2019/631, idet værdien 1 398,50 anvendes som M0.
                  
               
                     (4)
                  
                  
                     Forordning (EU) 2019/631 bør derfor ændres —
                  
               VEDTAGET DENNE FORORDNING:
         
            Artikel 1
            I del A, punkt 4, i bilag I til forordning (EU) 2019/631 affattes oplysningerne om M0 således:
            
               »M0 er 1 379,88 i 2021 og 1 398,50 i 2022, 2023 og 2024«.
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. august 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 111 af 25.4.2019, s. 13.
         
            (2)  Kommissionens gennemførelsesafgørelse (EU) 2019/582 af 3. april 2019 om bekræftelse eller ændring af den foreløbige beregning af de gennemsnitlige specifikke CO2-emissioner og specifikke emissionsmål for fabrikanter af lette erhvervskøretøjer for kalenderåret 2017 og for Volkswagen-poolen og dens medlemmer for kalenderårene 2014, 2015 og 2016 i medfør af Europa-Parlamentets og Rådets forordning (EU) nr. 510/2011 (EUT L 100 af 11.4.2019, s. 47).
         
            (3)  Kommissionens gennemførelsesafgørelse (EU) 2020/1035 af 3. juni 2020 om bekræftelse eller ændring af den foreløbige beregning af de gennemsnitlige specifikke CO2-emissioner og de specifikke emissionsmål for fabrikanter af personbiler og lette erhvervskøretøjer for kalenderåret 2018 i medfør af Europa-Parlamentets og Rådets forordning (EU) 2019/631 (EUT L 227 af 16.7.2020, s. 37).
         
            (4)  Kommissionens gennemførelsesafgørelse (EU) 2021/973 af 1. juni 2021 om bekræftelse eller ændring af den foreløbige beregning af de gennemsnitlige specifikke CO2-emissioner og de specifikke emissionsmål for fabrikanter af personbiler og lette erhvervskøretøjer for kalenderåret 2019 og for fabrikant af personbiler Dr. Ing. h.c. F. Porsche AG og Volkswagen-poolen for kalenderårene 2014 til 2018 i medfør af Europa-Parlamentets og Rådets forordning (EU) 2019/631 (EUT L 215 af 17.6.2021, s. 1).